**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт: НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ**

**ДАТА: м. април 2022г.**

**Контакт за въпроси:** n.lemberov@plovdiv.bg **Телефон:** 0888 021 289

**І. Дефиниране на проблема:**

С решение №325, взето с протокол №17 от 09.11.2021 е отказано сключването на допълнително споразумение за удължаване на срока с 6 години и 8 месеца на Договор за възлагане на концесия между Община Пловдив и ЕТ „Ванеса-Иванка Коева“. Със Заповед №21ОА3470/23.12.2021 на Кмета на Община Пловдив лятно кино „Христо Смирненски“ е предоставено за управление на отдел „Култура, археология и културно наследство“. Гореописаният имот е подготвен за провеждане събития от физически и юридически лица, както и вече има направени запитвания за провеждане на събития на лятното кино. С оглед на гореизложеното е необходимо актуализиране на подзаконовата нормативна уредба, прилагана от Община Пловдив. Промените, които се предлагат в Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив са в Приложение №8, т.8.6 към Наредбата, в частта „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“ са свързани с въвеждането на нова услуга, която да се предлага от Община Пловдив, а именно: „Цени за провеждане на мероприятия в Лятно кино „Христо Смирненски“ /Орфей/. Посочената услуга отговаря на обществени потребности, свързани с възможността да се предложи за използването на още едно място за организиране и провеждане на събития на територията на Община Пловдив на физически и юридически лица, като същевременно ще се увеличат приходите на Община Пловдив от събития организирани на лятно кино.

В Приложение №8, т.8.6 към Наредбата след **III (римско)** **ДРУГИ и Забележка към раздела**, се създава нов раздел „Цени за провеждане на мероприятия в Лятно кино „Христо Смирненски“ /Орфей/ с част „Забележки“.

 В приложение №8, т.8.6 в секция **Забележка към III (римско) ДРУГИ** е допусната техническа грешка, като в последното изречение неправилно e изписан окончателния размер, които трябва да бъде внесен преди използване на съответната услуга от раздел **Цени за провеждане на мероприятия В ДОМ НА КУЛТУРАТА „БОРИС ХРИСТОВ” (**отм., ново с Р.8, Пр.1 от 23.01.2018г., изм. и доп. с Р.№13, Пр№1 от 22.01.2019 г.). Текстът в секция „Забележки“ запазва своята формулировка без последното изречение, което придобива следната редакция, а именно: „Окончателното плащане в размер на 70% от стойността на съответната услуга следва да бъдат внесени в срок до 10 дни преди ползване на обекта.“

Също така при публикуването на Наредбата за обществено обсъждане в мотивационната част е посочено, че с писмо вх.№ 22МЗ-22/04.02.2022г. на Община Пловдив, Регионален природонаучен музей – Пловдив уведомява за причините и необходимостта от повишаване цените на всички услуги като конкретно са разписани цените, регламентирани в Приложение 8.2. Предложено е входът за експозицията за възрастни да бъде променен от 6.00 лева на 7.00 лева. В проекта на решение обаче е допусната техническа грешка и цената не е променена.

**II. Цели:**

С приемането на промените, предложени в проект на Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив и създаването на нов раздел в Приложение №8, т.8.6 „Цени за провеждане на мероприятия в Лятно кино „Христо Смирненски“ /Орфей/ с част „Забележки“ се предвижда постигането на следните основни цели:

* Формиране на цена за нов вид услуга предоставяна от Община Пловдив, както и създаването на ново място за провеждане на събития, **управлявано** от Община Пловдив;
* Повишаване на приходите в общинския бюджет.

**III. Идентифициране на заинтересованите страни:**

Преки заинтересовани страни:

- Община Пловдив, която ще създаде нова услуга, ще увеличи предлаганите локации за провеждане на събития на нейна територия и същевременно ще повиши приходите в бюджета;

- Физически и юридически лица, организатори на събития на територията на Община Пловдив, което ще затвърди Пловдив като Европейска столица на културата, ще подобри културния календар на града и ще увеличи културния туризъм на Община Пловдив.

**IV. Варианти на действие:**

При този нормативен акт не е възможно да бъдат формулирани варианти, различни от вариант „без намеса” и предложеният вариант за приемане на наредбата.

Вариант за действие 1 „Без намеса“:

При този вариант ще се наблюдава:

- ограничаване на възможността да бъдат повишени на приходите за общинския бюджет, свързани с предлаганата нова услуга от Община Пловдив;

- ограничаване на възможността на физическите и юридически лица за избор на локация за провеждане на събития.

Вариант за действие 2 „Приемане на наредбата“:

При този вариант ще бъдат осигурени:

 -възможности да бъдат привлечени повече средства във връзка с създаването на новата услуга от Община Пловдив;

-възможности за физически и юридически лица да ползват нова локация за организиране на мероприятия, което ще допринесе за разнообразни културни събития и по-успешно развитие на културния туризъм в гр. Пловдив.

**V. Разходи:**

Вариант за действие 1 „Без намеса“:

Разходите за заинтересованите страни са следните:

1. За прилагане на измененията в Наредбата не е необходимо разходването на бюджетни средства.

2. За физически и юридически лица, граждани и гости на гр. Пловдив - няма да има допълнителни разходи.

Вариант за действие 2 „Приемане на наредбата“:

Разходите за заинтересованите страни са следните:

1. За Община Пловдив: За прилагане на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив в Приложение №8, т. 8.6. „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“ и създаването на нов раздел „Цени за провеждане на мероприятия в Лятно кино „Христо Смирненски“ /Орфей/ с част „Забележки“ не е необходимо разходването на бюджетни средства.

2. За физическите и юридически лица, които ще ползват нова услуга предлагана от Община Пловдив: След приемане на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив, същите ще следва да заплащат цена за ползване на лятното кино „Христо Смирненски“ /Орфей/, която ще бъде определена в новосъздадения раздел към Приложение №8, т. 8.6. „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. За Община Пловдив: Не се очаква положително въздействие от неприемането на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив, в частта на Приложение №8, т.8.6 „Цени за провеждане на мероприятия в Лятно кино „Христо Смирненски“ /Орфей/ с част „Забележки, поради факта, че няма да може да се предложи нова услугата за провеждане на мероприятия, като по този начин няма да има нови възможности за повишаване на приходите в общинския бюджет. С оглед на така описаната фактическа обстановка за Община Пловдив няма да има ползи.

2. За физически и юридически лица: Няма полза, поради факта, че в гр. Пловдив няма достатъчно сцени за провеждане на събития и физически и юридически лица са с ограничени възможности за изяви. И по този начин няма да могат да се възползват от още една локация за провеждане на събития през година.

Вариант за действие 2 „Приемане на наредбата“:

Ползите за заинтересованите страни са следните:

1. За Община Пловдив: Промяната на наредбата в посока приемане на цена за новата услуга за ползване на лятното кино „Христо Смирненски“, ще разкрие възможности пред Община Пловдив за увеличаване на собствените си приходи, както и за по-голяма вариативност при предлагане на места за провеждане на мероприятия.

2. За физически и юридически лица: ще се даде възможност за ползване на нова локация за провеждане на мероприятия - сцената на лятното кино „Христо Смирненски“/Орфей/.

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на наредбата“.

**VIII. Административна тежест:**

o Ще се повиши

o Ще се намали

• Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

• Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 0888 021 289

**Ел. поща:** n.lemberov@plovdiv.bg

Тази оценка на въздействие аргументирано представя вероятните ефекти от предложеното действие.

**Име и длъжност:** Никола Лемберов, главен юрисконсулт в отдел „Култура, археология и културно наследство“ към Община Пловдив.

**м. …………… 2022г.**

**Подпис:**